
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/137/2025 8725203395 06. 11. 2025 JUDr. František Krasňan ECLI:SK:OSPP:2025:8725203395.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. deti – A. B., nar. X.X.XXXX a C. B., nar. XX.X.XXXX, bytom u matky, zast. opatrovníkom Úradom práce, sociálnych vecí a rodiny Poprad, deti rodičov: matka A. D., nar. X.X.XXXX, trvale bytom D., E. XXX/XX, prechodne bytom F. A. G., H. B., I. XXXX a otec J. B., nar. X.X.XXXX, bytom D., H. XXX/XX, právne zastúpený: Advokátska kancelária JUDr. Olejár, s.r.o. so sídlom Poprad, Mnoheľova 839/10, v konaní začatom na návrh matky o úpravu rodičovských práv a povinností, takto rozhodol: I. Schvaľuje rodičovskú dohodu v tomto znení: Mal. A. B., nar. X.X.XXXX a mal. C. B., nar. XX.X.XXXX sa zverujú do osobnej starostlivosti matky, ktorá ich bude zastupovať a spravovať ich majetok. Otec sa zaväzuje prispievať na výživu mal. A. B., nar. X.X.XXXX sumou 115,- eur mesačne a mal. C. B., nar. XX.X.XXXX sumou 50,- eur mesačne počnúc dňom právoplatnosti rozsudku, ktoré je otec povinný platiť na účet matky vždy do 15. dňa v mesiaci vopred. Otec j e oprávnený stretávať sa s mal. A. a mal. C. každú sobotu v mesiaci v čase od 13:00 hod. do 14:00 hod. za prítomnosti matky. II. Žiaden z účastníkov nemá právo na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).
Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

